क्यालिफोर्नियाको सोनोमा काउन्टीमा सातजनाको मृत्यु भएको अधिकारीहरूले बताएका छन् । उनीहरूले क्यालिफोर्निया राज्यमा यो पहिलोपटक यति खतरनाक डढेलो लागेको बताएका छन् । आगलागी नियन्त्रणका लागि भएका प्रयास पनि प्रभावकारी हुन सकेका छैनन् । निकै ठूलो आगोको मुस्लोले उक्त राज्यको हजारौँ हेक्टर जमिन ढाकेको छ । डढेलो नियन्त्रण गर्न सहज होस् भनेर सबैतिर बन्द गरिएको छ भने क्यालिफोर्नियाका गभर्नरले आपत्काल घोषणा गरेका छन् । आइतबार रातिबाट अकस्मात् उक्त क्षेत्रमा डढेलो लाग्न शुरु भएको हो । त्यसको कारणको खोजी गरिरहेको प्रहरीले किन र कसरी डढेको शुरु भयो भन्ने बारेमा कुनै तथ्य भेट्न सकेको छैन ।
